
DIASABRA ultimo Kustwacht a saca 
diferente palambras (longlines) for di 
awa. E lineanan aki tabata panort di 
Aruba, den bisindario di Boca Druif. 

Tur ekipo di pesca cu mas cu tres hak 
ta prohibi. Piscadonan cu ta haci uzo 
di longlines ta core e riesgo di haya un 
boet. 

Ayera mainta tambe Kustwacht a con- 
stata otro iregularidad di piscadonan 
Venezolano, kendenan a drenta den 
awa teritorial di Aruba cu e boto “Ali 
Primera”. Esaki a sosode den oranan 
tempran di mainta. 

A resulta cu nan ta haci uzo di reda, cu 
e personal a kita for di nan tambe. 

Investigacion a conclui cu 

Igor Kock mes a pega e cas na Papilon na candela 



N’E sitio di candela di cas na Papilon 16-A, di 
famia Kock, dado momento Polis a bay cu un 
miembro di famia, esta Igor Kock, pa motibo cu e 
tabata strobe Polis di haci su trabao, asina vocero 
di Polis a duna di conoce. 

Ayera puntrando vocero di Polis con a para cu de- 
tencion di Igor Kock, nos a ser informa cu el a keda 
encarcela como sospechoso di t’e autor di e candela 
intencional. Pakico el a haci esaki, ainda no por 
ser divulga. 

Manera ta conoci den e candela aki, a causa morto 
di su propio ruman, Rigoberto Junior Chemi Gil- 
berto Kock, naci dia 9 di october 1987 (32 aña). 
Loke tambe ta ser investiga t’e leak di gas cu taba- 
tin, cu por t’e causa di e candela. 

E detencio di Igor, sigur a laga e famia cu masha 
pregunta: Pakico? Dicon? Sende cas di su mayor- 
nan na candela intencionalmente y adicionalmente 
causando morto di su ruman Rigoberto Kock. 



Boto piscado di Aruba horta na waf chikito 

DIADOMINGO den oranan di madruga 
doño di un boto di piscado a yega n’e pier 
patras di waf chikito y pa su sorpresa, el 
a bin ripara cu su boto cu tabata mara n’e 
pier aki a disparce. 

Un of mas ladron lo a yega n’e pier y a horta 
su boto. Esaki lo mester a sosode entre 9’or 
di anochi pa 4’or di madruga, segun calcula- 
cion di e doño di e boto. 

E doño mesora a pone autoridad na altura, 
cu desconocidonan a horta su boto y e caso 
di ladronicia aki ta den man di autoridad. 

E boto tin un balor di mas o menso 45 
mil florin. E doño ta pidi cu si un per- 
sona tin informacion di su boto, pa por 
fabor yama e siguiente number 594- 
9191. Esaki sigur lo wordo hopi aprecia. 

AZV y Coóperatie VGZ di bishita 
cerca Minister Dangui Oduber 





RECIENTEMENTE Director di AZV, señor 
Ruben Goedhoop y Presidente di Hunta Directi- 
va di VGZ, señor Tom Kliphuis tabata di bishita 
cerca Minister di Turismo, Salubridad Publico y 
Deporte, Dangui Oduber. 

Durante e mainta ameno aki, señor Tom Kliphu- 
is, kende ta Presidente di Hunta di Directiva di 
VGZ, e di dos seguro medico mas grandi di Hu- 
landa y cu ta provee servicio na 4 miyon asegu- 
rado a elabora riba diferente topico. 

TOPICONAN DISCUTI 

Algun di e topiconan aki tabata e situacion di cui- 
do medico na Hulanda, con nan a introduci cuido 
medico mas eficiente y na ki forma a busca co- 
laboracion cu tur e dunadornan di cuido. Remar- 
cabel tabata cu aunke VGZ ta mucho mas grandi 
cu AZV y cu e situacion di Hulanda ta diferente, 
asina mes tabatin hopi punto parecido na Aruba. 

Por ehempel e situacion di tempo di espera cerca 
dunadornan di cuido, e pregunta kico ta cuido 
medico necesario compara cu cuido medico inec- 
esario y na ki momento tin mester di haci cambio 
den cuido medico. 

PUNTO DI BISTA DI AZV 

Pa Director di AZV, señor Ruben Goedhoop e 
bishita cerca Minister Dangui Oduber tabata un 
oportunidad pa intercambia di idea y pa informa 
Minister cu AZV ta firma un contracto di colabo- 
racion cu VGZ. 

E contracto di colaboracion aki lo nifica pasonan 
nobo pa futuro di Aruba ya cu entre partidonan 
lo tin continuamente intercambio di experiencia 
y conocimento. 

GRADICIMENTO 

Minister Dangui Oduber ta finalisa e mainta 
gradiciendo señores Ruben Goedhoop y Tim 
Kliphuis pa nan bishita. E ta desea ambos par- 
tido hopi exito y ta sigura nan cu por conta riba e 
colaboracion di su Ministerio tambe. 

DESPUES di tabata un siman den exterior, ata Chicote ta bek. Danki 
p’e sosten di tur esnan cu a haya nos falta, pero awor ta sigui cu esun 
di awe, 2 Chicote mas, despues te otro aña. 

Nos Tata di Cultura, cu e bunita edad 99 aña a bay laga nos, pero 
hamas lo por wordo lubida. Un bunita homenahe a ser organisa 
riba Plasa Padu, maske tin comentario cu e tabata demasiado largo, 
pero nos no kier bay den esey. Mahos tabata e pleito commercial 
cu tin entre Landa Henriquez y Elgin Semeleer, cu a laga un sabor 
amargo atras. Cosnan aki no mester a bira parti di un evento asina, 
unda Landa a exigi pa Elgin no por canta na final den grupo di tur 
cantantenan. No por!!! 


Tin tur indicacion cu den MEP tin dos grupo, pa loke t’e refineria 
di Aruba. Un grupo cu kier e refineria y e otro grupo cu no kier 
tende nada mas di e refineria. Pesey maske cu Prome Minister 
Evelyn Wever Croes a declara cu tin mas di 20 grupo interesa pa 
haya operacion di e refineria, ta parce otro mentira, pasobra te awe 
ningun grupo a presenta pa dialoga. 

Si tin grupo y na Aruba mes cu ta mas interesa den e terminal, pa 
procesa tur importacion di productonan petrolero y su distribucion. 
Nan consecuentemente ta mas interesa den e compania Fuels 
Marketing & Supply Aruba N.V., cu ta ser mira como un mina di 
oro. 

Pero e operador nobo tin cu tuma e lusten en lasten, pasobra si mira 
e waf, cu ta deteriora, e tankinan, den su mayoria ta den mal estado. 
Bisando esaki kier men cu e operador nobo mester bay inverti den 
e infrastructura, y tambe cumpli cu pago di e empleadonan, cu de 
facto mester cay bao di RdA. 

Un pregunta si tin y cu te ainda no a haya contesta. Pakico a laga 
CITGO tanto tempo si por a cumpli cu e.o. pago di su belasting. No 
a hala nan atencion? Si tabata cualkier Juan Bimba, lo a confisca tur 
su propiedad. 


Mañan lo t’e ultimo dia di trabao di Otmar Oduber como Minister. 
Dia cu el a asumi e funcion aki como 2 aña pasa, esaki no tabata 
den su plannan. Kico lo a pasa? Ningun hende no ta kere den su 
argumento, cu e ta malo. Tin mas cos tras di retiro aki, pasobra ainda 
e no a yega e edad di bay cu pensioen. Falta algun aña mas. 


Marisol Lopez Tromp a keda menciona como su posibel susesor. 
Pero te cu awe e no a pasa e screening ainda. Tanten cu su casa no 
caba di regla su asunto financiero, Otmar Oduber no por bay of tin 
cu busca un otro candidato den POR. 

Pero nos ta kere cu na final Marisol Lopez Tromp lo keda cla, prome 
cu fin di aña. 

Marihuana ta keda un topico discuti. Mester bin claridad, esta ta 
kico Aruba kier. Cultiva Marihuana y procesa den azeta di cannabis 
pa bende? Pesey tin masha pregunta. Kende (nan) lo por cultiva y 
kende(nan) lo bay procesa esaki den cannabis medicinal? 

Tanten cu no tin claridad, no por papia nada di aprobacion di ley pa 
cannabis medicinal of lo aproba ley pa importacion di esaki, loke ya 
ta tumando lugar. 

Hecho ta cu tin hende kier pa Aruba cultiva marihuana y asina forma 
un otro pilar economico pa Aruba, pero kende lo haci e control. Tur 
hende por cultiva marihuana p.e. den propio cura y bende esaki cu e 
fabrica cu lo procesa e cannabis medicinal? 

Tur hende ta di acuerdo pa cu cannabis medicinal, pero nada di 
marihuana recreacional. Gobiemo mes no ta mucho cla loke e kier. 

Entrcmte awe prijs di gasoline ta aumenta 


Minister di Finansa, Asunto Economico y Cultura, 
Xiomara Maduro ta anuncia e prijsnan nobo di 
benta di combustibel entrante awe 11 di december 
2019: 

Gasoline unleaded-premium tin un aumento: 
203,7 cent p/ltr. (+ 0,4 cent): Diesel LS si lo tin un 
rebaho: 175,6 cent p/ltr. (- 2,0 cent) y tambe Kero- 
sin tin un rebaho; 163,5 cent p/ltr. (- 2,0 cent). 

E prijsnan ta inclui BBO/BAZV/BAVP. 



163.5 


*2.0 ctflfter 




Mr. David Passchier 
a huramenta como 
ambtenaar na 
Raad van Advies 



DIA 10 december 2019, sr. mr. David 
M. Passchier a huramenta como amb- 
tenaar na Raad van Advies. Secretario 
di Raad van Advies, mr. Albert Braam- 
skamp, tabata e persona apodera pa 
Gobernador pa den su nomber efectua 
e huramentacion. 

Mr. Passchier a drenta den servicio 
di Gobierno dia 1 di januari 2018 den 
funcion di consehero legal na Raad van 
Advies. 

N’e ocasion aki mr. Braamskamp a fe- 
licita e ambtenaar cu e huramentacion 
y a subraya e importancia di su trabou 
den interes general. 



MONDAY. DECEMBER 9™ - FRIDAY. DECEMBER 20 


HOW TO QUALIFY 

Join us as we gather to make Christmas wishes come true. 
Donate an unwrapped, unopened toy with a minimum value 
of $10 and we’ll give you $10 FREE Play. 


Drop off toys at PLAYER SERVICES at Wind Creek Crystal 
and Wind Creek Seaport casinos. 

#WinningMoment 


WIND CREEIC 

CASINOS • ARUBA 

Two toys per account per week maximum. Receipt may be required to verify value. 
See PLAYER SERVICES for details. 

DIA 9 di december 2019, Post Aruba N.V. a emiti 
un serie nobo di stampianan yama “Arkeologia 
2019”. 

E serie ta consisti di cuatro (4) stampia balora 
na 100 cen, 130 cen, 220 cen y 320 cen, cu ta yega 
na un prijs total di Afl. 7,70 y e ta acompaña pa 
su ‘envelop di prome dia di emision’ cu ta costa 
Afl. 9,45. E diseñonan p’e stampia aki ta un 
creacion di Alfonso de Windt y e stampianan ta 
imprimi na Johan Enschedé Security Print. 

100 cen: Herment 

E stampia aki ta representa un martiu antiguo y un 
molina pa mula maishi. Imagina bo tur tarea cu bo 
ta haci den un dia y e cantidad di diferente herment 
necesario pa logra esaki. E indjan Mericano ta pasa 
hopi tempo ta fabrica, recicla y repara herment for 
di e materialnan na su disposicion manera piedra, 
cocolishi, coral, palo y weso. 

130 cen: Excavacion di obhetonan di ceramica 

E stampia aki ta representa conchi, herment y copi, 
pues tur lolce cu bo mester pa come, bebe y pa 
comparti cuminda. Aunke tur material ta diferente, 
coy kibra antiguo tabata sirbi e mesun proposito di 
awendia. 

Semper e cushina tabata y lo keda un lugar hopi 
ocupa. E indjannan Mericano tabata traha hunto 
pa prepara y cushina cuminda den areanan comun 
pafo di cas. E arkeologonan a descubri hopi 
artefacto cu a ser uza pa traha y warda cuminda. 

220 cen: Bevesa v moneda 

For di e medaya mas chikito te n’e ceramica mas 
fini decora, e habilidad y creatividad di e indjannan 
Mericano ta inconfundibel; sea cu nan ta bora, 
polshi, verf of ta mula pa haya un modelo desea. 



60 MESTER Dl WASTE BUCKET RESIDENCIAL 
OF COMERCIAL? 


20 yrd 
Big Bucket 


15 yrd 

Junior Bucket 


lOvrd 


yra 

Bucket 


Small 


Post Aruba a emiti 
un serie nobo di 
stampia titula: 
## Arkeologia 2019 ## 



Esaki ta djis algun tecnica cu e 
artesanonan tabata uza. 

Bo ta mira e habilidad aki mas tanto 
den cuentanan di piedra y cocolishi 
den un forma exkisito procesa. E obra 
di man t’asina minucioso y exacto, di 
tal manera cu lo bo faya si bo kier 
haci un replica di dje. Na un forma 
delicado nan ta verf e ceramica fini 
basha, cu tin grabacion riba dje y ta 
bora. 

E coyaman di cuenta no solamente 
tabata formanan di decoracion y 
status personal, pero tambe nan 
tabata uza nan como moneda den 
asunto y relacion comercial. 

E balor ta keda determina dor di e 
nivel di artesania, e largura di e coyar 
y e tamaño di e cuentanan. 

Na Amba, nan a descubri coyaman di 
tanto cocolishi como di piedra, aunke 
esun di cocolishi tabata mas comun. 
Bou di e Caquetionan, ta e cuentanan 
mas chikito y na un manera fini traha 
tabatin e balor mas halto. 

Nan ta aprecia masha hopi e habilidad 
necesario pa duna forma y bora e 
pidanan chikito. 

Hopi di e obhetonan aki a ser descubri 
den e grafnan, ilustrando asina nan 
importancia. 

Nan a descubri na Amba depositonan 
enorme di cascanan di cocolishi y 
calco. 


E depositonan aki ta mustra cu 
e indjannan tabata come calco, 
cocolishi, tortuga y pisca. 

320 cen: Practicanan di entiero 

E practicanan di entiero di indjan 
Mericano tabata bon delibera y hopi 
biaha cu demasiado atencion, na unda 
nan ta incorpora bienes funerario rico 
pa identifica e status di e persona den 
comunidad. 

Durante e Periodo Ceramico, e cas 
tabata funciona como espacio tanto 
pa biba, como pa dera hende aden. 
Nan a descubri hopi graf bou di e 
pisonan di e casnan y plasanan di 
pueblo. 

E personanan cu a biba den e Periodo 
Ceramico hopi biaha tabata dera e 
mortonan den pochi of uma. E sorto 
di entiero aki ta conoci como un 
“entiero di uma”, cu bo por subdividi 
entre primario y secundario. 

Na un entiero di uma primario, ta 
dera e individuo di biaha despues cu 
el a muri y tur weso ta presente. Na 
un entiero di uma secundario, nan ta 
coy despues di agun tempo, tur of 
algun weso di un curpa dera den pos 
of cu nan a laga seca den aire liber 
y nan ta bolbe dera esakinan den un 
uma. 

E serie di stampia ta obtenibel na e 
diferente oficinanan di Post Aruba, 
respectivamente na Oranjestad, San 
Nicolas y Sta. Cmz. 

Pa mas informacion tocante e 
“Stampianan di Arkeologia 2019” 
por tuma contacto cu Departamento 
Filatelico di Post Amba N.V., cu 
ta situa na J.E. Irausquinplein 9, 
Oranjestad, cu su number di telefon 
528-7678, of bishita su pagina di 
Facebook: Amba Stamps y nos 
Webpage: postamba.com. 

E bunita serie aki no por falta den 
bo coleccion. Busca esun di bo awe 
mes, ya cu e cantidad ta limita. 

Minister Xiomara Maduro a ricibi raport di SER riba 

'Prohibicion di Importacion di Oro for di 
Venezuela 7 y riba y Cumplimento FiscaP na Aruba 


DIALUNA ultimo Minister di Finansa, 
Asunto Economico y Cultura, sra. mr. 
Xiomara Maduro a ricibi bishita di Sec- 
retario General di Sociaal Economische 
Raad, SER, sr. drs. Felix R.E. Bijlhout, 
kende a entrega e mandatario un ra- 
port riba e ‘Prohibicion di Importacion 
di Oro for di Venezuela’ y un raport 
riba ‘Cumplimento Fiscal’ na Aruba. 

E ultimo aki sigur ta un tema cu tin 
atencion di e Gobierno actual. E man- 
datario ta informa cu aki poco siman 
e raportnan aki lo ta obtenibel riba e 
website di SER na http://www.ser.aw/ 




SETAR 


setar.aw I Teleshops 


The Perfect Gift 

for the holiday season. 


ApplyforSETAR or 

SETAR Zomplet 60+ and 
receive 2free months! 


Call 525-1702 

to applyormakeanappointment 

SETAR On TheGo. 


* Based on a 2 year contract, receive the 1 st and 13 th month free. '4 

* Discount exludes add-ons, PPV/VOD, and extra packages. 

* Installation with 50% discount indudes up to 2 Cable boxes, 1 fixed phone line, and cable modem. 

Ultimo Conseho di Minister di Otmar Oduber 

Minister Otmar Oduber lo keda cu un 
bunita recuerdo di union di MEP-POR-RED 
pa logra cosnan grandi pa Aruba 

Segun Evelyn Wever-Croes 




DIAMARS mainta, tabatin e ultimo Conse- 
ho di Minister cu e participacion di Minister 
Otmar Oduber. Sin duda, pa coleganan di 
Gabinete Wever-Croes, esaki tabata un mo- 
mento di emocion. 



20 m 3 of mas 


SPECIAL 


H 


FIN Dl AÑA 




■ PROBECHA- 


SERVICIO RESIDENCIAL & COMMERCIAL 


Yama awor mes: 


6 , 50 ) 582-4684 

M ”' / "*i®4.3757 


mrbucket@ecotech.aw 

www.ecotecharuba.com 

Q SIGI NOS ARIBA FACEBOOK. 


Minister Otmar Oduber na sep- 
tember di e aña aki a anuncia su 
retiro di politica pa mas cu tur cos 
pone mas atencion na su salud y 
famia. 

Despues cu Minister Otmar Odu- 
ber a anuncia su retiro, Prome 
Minister a expresa cu no ta un 
secreto cu dos aña pasa, prome cu 
a asumi responsabiliad di gober- 
nacion, e relacion cu Minister Ot- 
mar Oduber no por a wordo con- 
sidera como amistad, siendo cu 
nan tabata contricante politico. 
Sinembargo e deseo di comuni- 
dad pa cambio expresa den elec- 
cion 2017 tabata un les pa tur e 
partidonan pone diferencianan 
un banda y enfoca riba loke ta 
importante p’e pais. 

Den e ultimo Conseho di Min- 
ister, den nomber di demas co- 
lega Minister, Prome Minister a 


gradici Minister Otmar Oduber 
pa su trabou y logronan durante 
e dos aña como Minister encarga 
cu Infrastructura y Medio Ambi- 
ente. 

N’e ocacion tambe a entrega Min- 
ister Otmar Oduber un bunita 
cuadra cu potret di Ministernan 
p’asina Minister Otmar Odu- 
ber tin un bunita recuerdo colga 
den su hogar di e dos añanan cu 
a enfoca hunto cu tur Minister 
di Gabinete Wever-Croes riba 
e union pa traha hunto pa nos 
pueblo y logra cosnan grandi. 

Marisol Lopez-Tromp lo tuma e 
encargo di Ministerio di Infra- 
structura y Medio Ambiente. Go- 
bierno di Aruba ta yama bon bini 
na sra. Lopez-Tromp p’asina con- 
tinua cu e maneho di Infrastruc- 
tura y Medio Ambiente. Hunto 
nos lo sigui logra cosnan grandi 
pa nos dushi Aruba. 

Lider di partido AVP, Mike Eman y Januar 
Loefstop a cende Kerstboom di Speransa 

DIALUNA anochi tabata un encuentro magico 
na Cas di Partido AVP na Playa. Pa algun si- 
man un grupo di amigo/boluntario grandi di 
partido encabesa pa Parlamentario Benny Sev- 
inger a traha incansablemente riba e proyecto 
di e Kerstboom na Cas di Partido AVP. 

E momento culminante a tuma lugar dialuna 
anochi ora cu a invita e comunidad pa compa- 
ña/ta presente y forma parti di e cendemento di 
e Kerstboom di partido AVP. 

Lider di partido Mike Eman a hiba palabra n’e 
ocasion y a gradici un y tur pa nan presencia. 
Durante su discurso lider di partido ta corda 
tur hende cu den e dianan aki ta momentonan 
importante pa brasa otro den e espirito di e di- 
anan di Pasco pa hunto nos crea e compromiso 
grandi pa e cambio di aña. 

Mike Eman ta vocifera cu den comunidad ta 
sinti un inkietud/deseo grandi pa cambio y es- 
aki solamente por bin na momento cu uni forsa 
y hunto dicidi cu ora aña 2020 habri lo traha di 
dia y anochi pa realisa e cambio pa nos pueblo. 





Vacature 


Dr. Horacio E. Oduber Hospital is op zoek naar een: 

Medisch Secretaresse 


Q Dr.HoracioE.Oduber 

HOSPITAL 


Bezoek onze website of facebookpagina voor meer 
informatie over deze functie. 



www.arubahospital.com • 19 HOH Aruba 















10 


AWEMainta 


Diaranson, 11 December 2019 






Alivio, felicidad y progreso ta biba den curason di e 
pueblo y dialuna anochi a comparti e espirito aki di un 
speransa nobo. Un peticion na Creador pa guia, duna 
sabiduria, duna forsa y conocemento pa trece e comu- 
nidad hunto pa trece e alternativa cu e pueblo Arubano 
desea y merece, ta locual Mike Eman a bisa. 

Gradiciendo tur pa nan presencia ta haci peticion pa 
corda cu tin cu lucha, traha y pone diferencia politico un 
banda pasobra nos tur ta ruman riba e isla aki. Sin dis- 
tincion di e color, nos tur ta ruman. Discriminacion no ta 
biba den nos pais. 

Pa finalisa lider di partido AVP, Mike Eman ta remarca 
cu “Aruba ta warda riba e partido AVP pa haci e diferen- 
cia, trece felicidad, paz y harmonia bek den pueblo. Mar- 
cha lo marcha, lo cana bario pa bario, cas pa cas, skina 
pa skina pa realisa e compromiso cu e pueblo. 



Q Dr Horacio E.Oduber 

HOSPITAL 


Vacature 


Dr. Horacio E. Oduber Hospital is op zoek naar een: 


Koelmonteur 


Bezoek onze website of facebookpagina voor meer 
informatie over deze functie. 



www.arubahospital.com • Sl HOH Aruba 

Cliente a trata na horta articulonan pa computer, gara 




DIAMARS mainta den careda di 9:30 
personal di seguridad di un tienda grandi 
den Avenida Milo Croes a yama Polis. Un 
persona lo a comete ladronicia den e esta- 
blecimento. 

Na yegada di Polis, e personal atento a 
rondona e cliente, kende lo a trata na hor- 
ta un of mas artefacto pa computer. Basta 
rato nan lo tabata observe. 

Na yegada di Polis el a wordo pasa over pa 
nan, unda el a keda deteni y transporta pa 
Warda di Polis na Playa. 


Polis di districto 
di Playa cu accion 
pa parti boet 

DISTRICTO di Oranjestad for di dia 
12 di december 2019 en adelante lo 
organisa diferente accion den centro 
di ciudad riba, Stopvervod, Wachtver- 
bod, para riba trottoir y staciona den- 
tro di 5 meter for di un crusada. 

Ta bay parti boet y lo haci uso di take- 
lwagen si ta necesario. E accionan aki 
lo ta tur dia te cu fin di aña. 


//////////////////////////> 

CERAMENTO Dl CAMINDA EN C0NEXI0N 
CU TRABAONAN Dl ASFALTAMENTO 

ELMAR ta informa pueblo di Aruba en general y specialmente 
automobilistanan, cu lo re-asfalta un parti di e caminda di Verbindingsweg 
na unda Elmar a haci trabao di cobamento y pa e motibo aki lo sera un 
solo banda di e caminda entre rotonde Banco di Caribe te cu rotonde 
Xerox, ariba diahuebs, 12 di december 2019 for di 4’or di madruga te 
cu 9’or di mainta. 

ELMAR ta haci peticion na tur automobilista pa tene cuenta cu e 
desviacionnan como cu lo no por haci uso di e caminda menciona, y pa 
tene bon cuenta cu e situacion di trafico modifica aki. 


Alavez ELMAR ta pidi su disculpa pa cualkier inconveniencia cu lo por a 
surgi pa motibo di e trabao aki. 



ELMAR 

Redefining Energy 


523 71001 customerservice@elmar.aw 

Stichting Parkietenbos: 

Holor malo y gas di Ser # i Teishi ta 
sigui afecta bida di habitantenan 




MAS di dos siman despues cu expertonan di exterior a 
bishita Ser’i Teishi pa asisti Serlimar pa remedia e situa- 
cion cu a surgi cu e deramento di e envirobales, ainda keto 
bay holor malo y posibel gasnan toxico ta afectando e habi- 
tantenan di e becindario. 

Stichting Parkietenbos tin cu enfatisa cu nunca antes e ha- 
bitantenan a pasa den un situacion asina manera cu ta pas- 
ando actualmente. 

For di madruga y mainta tempran e habitantenan no por 
hala rosea di aire limpi, bo rosea ta wordo corta y bo ta an- 
sha y haya tosamento y dolor di cabes. 


Esaki ta un situacion abnormal cu tin cu wordo coregi mas 
pronto posibel. 

E gasnan posibelmente toxico y holor putri ta baha for di 
Ser’i Teishi cu e biento y drenta e barionan di Mahuma, 
Buena Vista, Simeon Antonio y ta hasta yega n’e hotel 
nobo, Aeropuerto y Primavera. 

Antes ta solamente ora cu biento bolter bo ta tin sinti e 
holor di e dump di Parkietenbos, pero awor ta diferente; e 
holor malo y gas cu ta corta bo rosea di Seri Teishi ta con- 
stantemente afectando e barionan. 

Stichting Parkietenbos ta desea di informa e habitantan- 
tenan cu pronto lo tin accion di firma masal p’asina pa ex- 
igi Gobierno un solucion mas pronto cu ta posibel. Mester 
bin un solucion no solamente pa locual ta tumando lugar 
na Ser’i Teishi, pero tambe p’e Dump di Parkietenbos y pa 
maneho di desperdicio aki na Aruba. 

Politica y otro interesnan mester wordo poni un banda pa 
pone bida di e ser humano na promer lugar. 

Mientrastanto Stichting Parkietenbos a establece contact 
cu instancianan internacional y tambe na Hulanda pa asis- 
ti e fundacion den e lucha pa recupera bek e derecho hu- 
mano di e ciudadanonan di e barionan pa por hala rosea di 
aire limpi. 

Guardacosta a descubri boto Venezolano 
piscando den awanan di Aruba 





AYERA den oranan di maintam un biaha mas 
Guardacosta di Aruba a score den e trabou cu nan abin 
ta desplegando. E biaha’ki tabata trata di Venezola- 
nonan cu tabata piscando den awa teritorial di Aruba. 
Segun informacion ricibi, pa 7.30 di mainta a vi- 
sualisa algo den awa teritorial di Aruba, pazuid di 
Aruba, ora cu e Metal Shark mesora a sali direccion 
di e area pazuid di Aruba. 



E aparatonan riba e nave ta mustra cu e hendenan 
aki tabata piscando na 1.5 miyon den awanan teri- 
torial di Aruba. 

Yegando cerca, nan a bin constata cu tabata trata 
di e boto Venezolano cu ta nabega bou di e nomber 
Ali Primera. Abordo tabatin cuater (4) homber. No 
tabata trata di hendenan cu kier a drenta Aruba 
di forma ilegal, pero si nan tabata piscando di un 
forma ilegal, den awanan teritorial di Aruba. Y a 
mustra nan cu esaki ta violacion y mihor nan bolbe 
pa Venezuela, pasobra transpasando e frontera, nan 
por keda deteni. 

(E articulo aki ta den cooperacion 240ra.com) 

Parlamentario Robert Candelaria di AVP 

Solucionnan di Prome Minister pa 
evita mas medida no ta realistico 



DESPUES cu Prome Minister Evelyn Wever Croes a 
regresa for di Hulanda, el a haci varios declaracion pa 
splica resultado di su reunion na Den Haag y durante 
e rueda di prensa, e.o. el a bisa cu su Gobierno no a en- 
trega e presupuesto di 2020 ainda, pasobra cu a scucha 
pueblo y pueblo no kier mas medida. 

Parlamentario Robert Candelaria di fraccion di AVP 
ta mustra cu Premier Wever Croes e ora a declara cu 
su Gobierno a bay busca alterativanan pa haña placa 
sin cu nan tin cu bolbe castiga pueblo cu mas medida. 
“Sinembargo e alternativanan cu Prome Minister a pa- 
pia di nan, no ta mucho cla ainda y no ta splica con 
esaki lo evita cu pueblo lo haya mas medida. 

Na prome lugar Gobierno kier kita miyones di florin di 
ATA su presupuestoc pa cera buraconan cu nan mes 
ta creando y manera CAFT a indica, gastonan di Gobi- 
erno a aumenta cu mas cu 100 miyon florin y esaki ta 
debi na Gobierno su maneho actual y no pa baha debe 
nacional. 

Ora cu ranca placa di ATA, ta rancando placa di e uni- 
co pilar economico cu Aruba tin actualmente y ora e 
efectonan di e rancamento di placa aki bira visibel, lo 
bo mira cu e lo afecta nos turismo indudablemente. 

Ya nos ta ricibiendo cifranan cu ta indica cu por spera 
un caida di turismo otro aña pa Aruba di 1.4% y net 
di e presupuesto aki, Gobierno ta dicidi pa kita placa? 
Esaki no ta medida? 


Berdad, no ta bay kita esaki den mas BBO awor, pero 
ora empresanan cu ta labora directamente of indirecat- 
mente den turismo cuminsa kita hende, no ta pueblo 
ta paganado p’e maneho robes aki? Pues ta kita e placa 
awe di ATA pa bisa Hulanda cu tin un bon maneho 
finansiero, esaki no ta structural. Of ta pensa pa ripiti 
esaki na 2021? 

Y ora e mal maneho aki cuminsa afecta nos turismo 
mas y cu nos entradanan baha, di unda lo ranca e placa 
e ora? 

Tambe Gobierno ta pensa pa bay kita placa di empre- 
sanan di utilidad. Si bo ta ranca dividendo di e em- 
presanan aki y ta cobra nan cantidad di placa dor di 
laga nan cumpra tereno cu ya nan tin den erfpacht, ta 
di unda e empresanan aki mester saca placa pa paga 
esaki? 

No ta pueblo mes mester bay paga mas na awa y cori- 
ente p’asina WEB y Elmar por paga nan debe nobo y 
debe innesesario? 

Ora WEB y Elmar bay fia placa cu nan no mester, pa 
duna Gobierno, no ta pueblo mester bay paga esaki 
tog? No ta mescos cu medida esakinan ta? 

Djis awor ta paga esaki na awa y coriente, na lugar di 
den supermercado. Pueblo, bo ta sigui paga e medida 
mescos, djis pueblo ta paga na un otro caha, pero real- 
mente e situacion mes, nada a cambia. 

Por ultimo nos ta tende cu Gobierno kier bin cu per- 
miso pa un empresa cultiva marihuana na Aruba pa 
exporta. Esaki t’e alternativa cu pueblo ta pidi? Sin 
medida, pero bende Aruba pa marihuana? Esakinan 
no ta alternativa pa yuda Aruba, pero pa sink Aruba. 
Si Gobierno realmente kier yuda Aruba, mester baha 
nan gastonan extra cu nan a bin cune y no bende Aru- 
ba pa gana un poco placa, pero na prijs cu despues bo 
no por ni kier paga. 

Legalisa produccion di marihuana ta bay costa nos 
pueblo hopi mas caro cu nos ta kere y e daño ey no ta 
facilmente reparabel,” Parlamentario Robert Cande- 
laria a declara. 

Cas Di Musica 
Piedra Plat cu 
presentacion 
pa publico 
diasabra awor 



DOCENTENAN hunto cu e studiantenan lo 
haci un presentacion di locual nan a siña durante 
e proceso cu nan ta tumando les y tambe p’e alum- 
nonan custumbra toca dilanti di publico. Nos tin 
alumnonan di tur edad for di 6 te cu 80 aña. in- 
strumentnan musical ta: Piano, Guitara, Cuarta, 
Baho, Blokfluit, Drum y Canto. 

Nos lema ta: Siña musica y bira mas creativo!. 
Nos Fundacion ta pidi un contribucion di 10 flo- 
rin cu ta inclui un ayaca y refersco na final di e 
programa. 

Pa mas informacion tel: 585-5544/561-0821/583- 
4631 Piedra Plat 50. E-mail: centrofamiapp@gmail.com : 
Web: www.facebook.com/FundacionCentroFamiaPiedraPlat 
www.facebook.com/CasDiMusica 

DNM a forma parti di un workshop riba 
tema # Brown Water and Brown fields # 





J 

l 

^7* 

Departamento di Naturalesa y 
Medio Ambiente (DNM) conhunta- 
mente cu otro partner ta engran- 
dece nan capacidad pa locual t’e 
tema aki cual ta trata tera y awa 
contamina. 

E tema di Brown Water and Brown 
Fields ta encera areanan contami- 
na cu sea azeta, sushi of otro kim- 
ico. Pues e tayer cu ta tumando 
lugar ta pa por reconoce e posibel 
aspectonan di contaminacion den 
awa of tera. 



E tema no ta mucho conoci den 
pueblo, pues atrabes di e tayer ta 
contribui na amplia conocemento 
di DNM tambe riba e tema. Pa 
wak kico ta aspectonan pa tuma 
nota di dje y reconoce posibel con- 
taminacionnan y risiconan cu ta 
bin cu ne. 

Esaki t’e prome biaha cu DNM ta 
organisa e tayer aki, conhunta- 
mente cu e compania Tauw di Hu- 
landa. Pues cu e conocemento aki 
lo por identifica kico tur tin rond 
Aruba y e posibel risiconan. 

Dunando bek na comunidad di Aruba 

Wind Creek Hospitality a regala 
250 famia un macutu di Pasco 





E temporada di Pasco ta un momento pa 
nos reflexiona y duna bek na nos prohimo 
cu ta den necesidad. E famia grandi di Wind 
Creek Hospitality conhuntamente cu Min- 
isterio di Asunto Social y Trabao di Minis- 
ter Glenbert Croes a entrega 250 famia den 
necesidad un macutu di Pasco. 

For di momento cu Ministerio di Asunto So- 
cial y Trabao a aserca Renaissance Aruba 
Resort & Casino p’e proyecto bunita aki, no 
a duda niun momento y a bisa si. Di acuerdo 
cu Gerente General di Renaissance Aruba, 
sr. Paul Gielen; ‘December ta un temporada 
pa comparti den union familiar y pa nos di 
Wind Creek Hospitality tabata mas cu un 
placer di por a haci e donacion aki p’asina 
alegra 250 famia den necesidad. 

Dunando bek na comunidad, gerencia di 
Wind Creek Hospitality kier a yama Aruba 
danki!’. 

Un mainta ameno na Centro Sagrado Cu- 
rason Sta. Cruz caminda cu simbolicamente 
sr. Paul Gielen conhuntamente cu e ‘Execu- 
tive Team’ di Renaissance Aruba Resort & 
Casino a haci entrega di e macutunan di 
Pasco n’e comision encarga cu e districto di 
Sta. Cruz. 

Na mes momento Minister Glenbert Croes 
a gradici Wind Creek Hospitality pa nan 
continuo aporte n’e comunidad di Aruba. 
Tambe presente tabatey sr. Rochi Geerman 
y sra. Darlaine Guedez-Erasmus kendenan 
a coordina e reparticion di e macutunan. 

Di e forma aki Wind Creek Hospitality kier 
a yama danki y asina confirma nan compro- 
miso pa duna bek na comunidad di Aruba. 

Corcmt nobo # The 5ource # presenta 
na Minister Xiomara Maduro 




SIMAN pasa tabata di bishita na Minister Xiomara Maduro, sra. 
Mirelle Scheper Werleman y su esposo, kendenan a presenta e corant 
nobo ‘The Source’ n’e mandatario. Sra. Mirelle a splica cu e corant lo 
contene noticia positivo y lo wordo publica dos biaha pa luna riba dia- 
huebs. E prome edicion a wordo publica dia 5 di december ultimo riba 
e fecha natalicio di Minister Presidente sra. mr. Evelyn Wever-Croes y 
pesey sra. Mirelle a entrega un exemplar tambe na Minister President 
hunto cu un areglo di flor pa recorda e dia special aki. 

Minister Xiomara Maduro tambe a ricibi un regalo di sra. Mirelle cu t’e 
buki ‘Restoration of Ezer’ cu ta conta e storia di e proposito di e hende 
muher den funcion di liderazgo. Por ultimo e mandatario a desea sra 
Mirelle hopi exito cu publicacion di ‘The Source.’ 

Diamars a yega Aruba pa prome biaha 

Aruba Ports Authority ta yama 
bon bini na Norwegian Epic 



DIAMARS APA a yama bon bini pa prome biaha 
na Aruba, e barco crucero Norwegian Epic. E barco 
crucero a sali diadomingo anochi for di San Juan, 
unda Aruba tabata su prome port of call riba e itin- 
erario aki. 

Den transcurso di mainta a tuma lugar e acostumb- 
rado ceremonia, unda gerencia di APA, representan- 
tenan di ATA, Maduro & Sons y demas stakeholders 
a intercambia e tradicional recuerdonan cu e capitan 
y personalmente yama e capitan cu su tripulacion y 
pasaheronan bon bini. 

Norwegian Epic ta forma parti di e Norwegian Cruise 
Line y e barco mes ta traha na Francia na 2010. Tem- 
po cu a trah’e, e tabata e di tres crucero mas grandi 
di henter mundo. 

Na october di aña 2015 e barco crucero a wordo reno- 
ba completo. Norwegian Epic tambe ta conoci como e 
crucero cu ta ofrece un show espectacular riba cada 
salida. 

E barco ta midi 329.45 meter di largura, 40.64 meter 
di hanchura y 61 meter di haltura. E ta nabega cu 
un velocidad di 41 kilometer pa ora. E tin 19 piso, cu 
capacidad pa 4100 pasahero y 1724 tripulante. 

Norwergian Cruise Line ta un liña crucero cu den 
transcurso di aña a bin ta crece y pa 2020 lo ta e 
un di e liñanan crucero cu lo trece mas bishitante pa 
Aruba. 

Tur e cruceronan aki ta trece oportunidadnan nobo 
pa nos isla. Un oportunidad pa nos sector di turismo 
keda crece y florece. 

Ta pasaheronan cu ta keda nos isla pa mas cu 8 ora, 
cu e meta cu nan ta gusta Aruba y regresa despues cu 
avion pa vakantienan mas largo. Pues den e rato cu e 
pasaheronan ta pasa dia riba nos isla, ta esencial pa 
nan haya un bon recepcion, trato y guia, cu por sirbi 
como un invitacion pa nan bolbe atrobe. 

Diamars ta un dia druk den centro di ciudad, cu 
casi 6 mil turista crucero, parti entre pasahero y 
tripulante,cu ta di bishita pa cera conoci cu “Aruba”. 

Presenta pa Ministerio di Transporte, Comunicacion y Sector Primario hunto cu Santa Rosa/DLW 

E Prome edicion di X-Mas Market 
@ The Southside tabata un exito 

San Nicolas a briya un biaha mas cu e ambiente dushi di Pasco Crioyo 



DIASABRA ultimo a tuma lugar e tan spe- 
ra X-Mas Market @ The South Side riba Plaza 
Lolita na San Nicolas. Un anochi sumamente 
ameno y cu hopi actividad pa henter famia. 
Por a aprecia un gran variedad di producto 
local cu a keda presenta pa nos amigonan di 
Santa Rosa/DLW. 

Henter famia a gosa di bon cuminda, cos di 
bebe, cos dushi, carni, fruta, berdura, pro- 
ductonan organico di beyesa y mas! 

E ambiente di Pasco Crioyo tabata hopi du- 
shi cu musica na encargo di Nico Connor y 
su Steelpan, Gaita Autentico, y pa finabsa e 
anochi Claudius Phibps & OREO a sa di de- 
leita tur presente cu bon musica y hopi am- 
biente. 

Minister di Transporte, Comunicacion y Sec- 
tor Primario, sr. Chris Romero, y Santa Rosa/ 
DLW ta extende palabranan di gradicimen- 
to na tur esnan cu a traha hunto pa por a 
organisa e prome edicion di e X-Mas Market 
@ The South Side. 

Un evento cu sigur lo keda presenta tur aña 
p’asina celebra den grandi Aruba su Sector 
Primario. 

Scol Saludabel Aruba hopi satisfecho 
cu resultado di siman di training 



GRUPO di Trabou Scol Saludabel Aruba ta hopi sat- 
isfecho cu e resultado di un siman intensivo di training 
cu a tuma lugar di 25 pa 29 di November ultimo. 

Dos profesional di Scol Saludabel di Hulanda, señora 
Monique Boonekamp y señora Muriel Weltens, a bin 
Aruba pa un bishita di trabou y duna diferente train- 
ing. 

E siman tabata encera e.o. un bishita informativo n’e 
tres Minister y departamentonan concerni. 

Un total di 16 participante di 8 scol preparatorio y ba- 
sico, a sigui e curso pa ‘Coordinador di Scol Saludabel’. 
E scolnan aki a inscribi nan mes y a cuminsa e proceso 
pa bira un Scol Saludabel. 

Ta trata aki di Paulus School, St. Dominicus College, 
Prinses Amalia Basisschool, St. Franciscus College, 
Mon Plaisir School (preparatorio y basico), Scol Prima- 
rio Kudawecha y Cacique Macuarima School. A tuma 
lugar tambe e training pa ‘Consehero di Scol Saluda- 
bel’. 



Aki un total di 18 participante di diferente organ- 
isacion gubernamental y no gubernamental cu ta traha 
directamente cu scol, a sigui e training. 

E actividadnan di e siman a inclui tambe un bishita na 
diferente scol cu ta den e proceso pa bira un Scol Salu- 
dabel. Scol Saludabel Aruba kier gradici Ministerio y 
Departamento di Salud Publico pa nan apoyo pa por a 
realisa e bishita di trabou y training. 

Ademas Scol Saludabel Aruba kier gradici Ministerio 
di Asunto Social y Labor y Ministerio di Enseñansa, 
Ciencia y Desaroyo Sostenibel pa nan apoyo y sosten. 

Hesus a bisa: 

"Ami ta e resureccion y e bida; 
esun cu kere den Mi lo biba, maske e muri" 
Juan 11:25 


Cu dolor na nos curason, 
nos ta anuncia fayecimento di nos ser keri: 





Nelson Ricardo Winklaar 

Mihor conoci como "Nel" 

*30-09-1948 -109-12-2019 

Acto di entiero lo wordo anuncia despues 


Atifora 

-—- °<y 

'puttenal $ &iemat<vut 


Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu honda pena pero conforme cu boluntad di DIOS, 
nos ta anuncia fayecimento cristian di: 



Sr. Raul A. Werleman 

Mihor conoci como:"Raul Beep Beep Werleman" 
"Popa, Mo Utchi" 

*17.11.1945 -tl 0.12.2019 

Acto di entiero lo wordo anuncia despues 


A^ra 

'7u*ten<zl *%o*hc & @nejH4to>uf 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo:23 

A fayece cristianamente: 

Florencio 
Koolman 

Mihor conoci como"Janshi" 

*16-12-1940 - +07-12-2019 

Na nomber di su: 

Esposa: 

Aurelia "Grace" Koolman-Angel 
Yiunan: 

John Koolman 

Marisella Koolman y HaimeTrimon 

Roland Koolman y Antonieta Paredes 

Crispin Koolman 

Raimundo Koolman 

Shamira Koolman y Daniel Koolman 

Nieto(a)nan: 

Benjamin, Ruwin y Ardwin Tromp 
Kimberly Koolman 
Nazira y Amira Koolman 
Rayliesy Raygell Koolman 
Delainey y Denzel Koolman 
Bisanieta: 

AlyshaTromp 
Mama di su nietonan: 

Lisette Helder 
Tata di su nietonan: 

AdriTromp 

Rumannan: Vda. Luisa Croes-Koolman y famia 

Vda. Marianita Gomes y famia 

Vda.Victoria Koolman-Kock 

Padrino: Antonio Koolman 

Comer y compernan: Sr. Fanfa Tromp 

Sr. Olindo Koolman 

Sra. Vda. Emelina Loopstok-Koolman 

Cacho stima: Blacky 

Swa- y cuñanan, sobrino- y sobrinanan, primo- y 
primanan, comer- y compernan, ihanan, bon amigo- 
nan, bon bisiñanan, ex coleganan di Douane. 

Demas famia: Koolman, Angel,Tromp, Gomes, Croes, 
Kock,Wever, Muller, Baroud, Ramada, Jullen, Helder, 
Kelly,Trimon, Albertsz, Angela, Danjo, Smith, Everon, 
Loopstok, Rasmijn 

Ta invita pa acto di entiero cual lo tuma lugar na Misa 
Santa Anna na Noord diabierna 13 di December 2019 
di 2'or pa 4'or di atardi. Despues lo sali pa Santana 
Catolico na Noord. 

Condolencia lo tuma lugar diahuebs 12 di December 
2019 di 7'or pa 9'or di anochi. 

Lo tin un box disponibel pa donacion pa Koningin 
Wilhelmina kankerfonds. 

Disculpa nos si den nos tristesa nos por a lubida algun 
conocir of famia. 


Au&i 

"Señor ta mi wardador, mi'n tin falta di nada 
Den cunucu di yerba berde e ta ponemisosega. 
Eta hibaminaawatrankil, 

Pa mi bolbehañaforsa". 

Salmo: 23 

Nos ta anunciafayecimento di: 



Victor Brugés 

*25-09-1940 - t09-12*^2019 

Na nomber di su: 

Esposa: Zaida 

Yiunan: Harold 

Henry 

Victor 

Desiree 

Rachel 

Julian 

Nieto(a)nan: Andrew, Zillion, Zane, Ziana, Lea-Mia 
Rumannan: Alvaro y esposa 

Ines 

Rinay esposo 
Dora 

Nanci y esposo 
Alicita 

Tur susobrino y sobrinanan 
Swa y cuñanan: Pierre y esposa 

Juanitay essposo 
Marioy esposa 
Tamarahy esposo 

Demas famia, amigo- y conocirnan: Laclé, Enriquez, 
Brugés, Zuñiga, Mejia,Todd-Dandare, Vanegas, 
Magdaniel. Velasquez, Maynes, Roys, Palacio, Diaz, 
Campo, Croes,Trimon, Gomez, Rasmijn, Quintero, 
Fereira, Yanes, Oduber, Curvelo, Quandt,Torres, 
Escudero, Kingsale, Sneek, Silva, Bedoya, Pinzon, 
Arregoces, Carillo, Vingal, Martinez, Redondo, Duran, 
Mendosa,Toncel, Fernandez. 

Nos disculpasinos por a lubida un of otrofamia of 
conocir den nosmomento di tristeza. 

Ta invita pa e acto di condolencia y entiero cu lo tuma 
lugar diahuebs 12 di december 2019 di 2'or pa 4'or di 
atardi na Aurora Funeral Home, despues saliendo pa 
Santana centraal na Sabana Basora. 























































Diaranson, 11 December 2019 


AWEMainta 


23 


JGCN den bario contra abuso di mucha 



KRALENDIJK - Diasabra ultimo, 7 
di decémber, un team di 5 profesio- 
nal di Cuido pa Hóben y Bienestar di 
Famia (JGCN) a bishitá barionan cu 
bus pa papia tocante e tópico abuso di 
mucha. 


s?* -—- 

‘Zati&uzl 

"Señor ta mi wardador, mi'n tin falta di nada 
Den cunucu di yerba berde e ta ponemisosega. 
E ta hibaminaawatrankil, 

Pa mi bolbehañaforsa". 

Salmo: 23 


Nos ta anunciafayecimento di: 



Susanna Sanchez-Geerman 

*10-11-1927 - 108-12-2019 
Acto di entiero lo wordoanunciadespues 



Jeugdzorg en Gezinsvoogdij 

CARSBISCH NEDERLAND 


Nan a papia cu hende na diferente supermercado y na Playa, 
Noord Saliña, Amboina y Rincon. 

Remarcabel ta cu tur hende cu a papia cuné, tabata reconocé 
dalmentu di mucha como abuso di mucha. 

Pero tabata reconocé y mencioná negligencia y abuso psicológico 
cu ménos frecuencia. Otro aña, durante e Siman contra Abuso 
di Mucha, JGCN kier organisá mas actividad hunto cu organis- 
acionnan hubenil pa yama atencion riba e tema. 



































AWEMainta 


Diaranson, 11 December 2019 



E unico corant GRATIS 



Abona awo 

Manda un e-mail na: 
Noticia@awemainta.com 
g sKirbi e palabranan: “Ami Kier Abona” 


LiKe nos riba facebooK 

Keda “up to date” g MKe nos riba facebooK 
www.facebooK.com/awemainta 




Subi riba nos website 

www.awemainta.com 


AWEMainta completamente 

DIGITAL 

















